ـ هو فعلاً أكتر لأنه مش أبوها لوحدها ولا أبوكو لوحدكو يامسيحيين دا ابو كل المصريين رحمة الله عليه وبركاته ويابخت التراب اللي حيضمه جنب شهداء ثورة 25 يناير المجيدة وهي مصر كده ياميشو مابتفرطش في ولادها الحلوين تولدهم وترعاهم وهما بيملوا الدنيا ابداع وعظمة ولما يموتوا تفتح قلبها وتدفنهم فيه ويضمهم ترابها المقدس عشان ترجع تشكلهم تاني علي مزاجها شجر وزهور وبشر بأسماء تانية وحكايات تانية وكأنها شهر زاد ما بتتعبش من الحكي والإبداع ووداعا البابا شنودة الثالث بابا الاسكندرية وبطريرك الكرازة المرقسية المواطن المصري العظيم الذي أجمع المصريون علي حبه بقدر ما أعطي لهذا الوطن الجميل الذي قال فيه "مصر ليست وطنا نعيش فيه بل هي وطن يعيش فينا! ألف ألف سلام علي فلاح قرية سلام في صعيد مصر الطيب مخزن الخضرة والعبرقيات.